BEKKER: 
COD.v. mes & dous mains tenoit, con frans barons corois, 
le confenon Zarllon, ond mout soufri grand pois. 
e auec lu estoient reduit tot de manois 
Naimes e Salemon, Rizard e le Danois 
e autres ge estoient A pie enmi l’erbois. 
e ceus paiens fesoient sor eus mout grief tornois 
de lances e d’espees e d’esplis paienois. 
quand l’emperer ce uit, si dist “par sainte crois, 
loiaus est Ysories, prous et de droite fois. 
meilour conuers de lu ne uint meis A nous lois, 
e meis meilor barons sont ci, con ie conois. 
se ie le perd, iameis n’aurai yrn ne repois. 
Dolant fu,Zarllemagne quand uit A terre mis 
Isories e siens princes enmi siens grans nemis. 
lour escria Monzoie con semblant poestis. 
en celle part se treist le fil roi Teeoderis, 
Gondelbuef e Rigard e le piere Teris, 
Ugon e Guinimer e Beines le marchis, 
Sourbuens e le duc Bueues e maint barons de pris, 
che uer lour sire estoient ä l’estor reuertis. 
Garllemain tient la spee ge maint en a maomis. 
ä cui consuit un cous, ä la mort est maomis. 
plus de dis en a iluec detrengies e oucis. 
le uies roi Salemon aou brand d’acier forbis 
se feit mout bien conotre entre ceus maleis: 
car il ne fiert nul home ge meis estor deuis. 
fortment le redotent ceus paiens Arabis: 
car ä siens cous ne dure clauein ne aubers trelis. 
Beine e Gondelbuef e ceus barons inctis 
font si bien da lor part ge nul ioune ne gris 
de lour ne puet meis etre de coardie repris. 
che uous do ie plus dir? ia fusent desconfis 
ceus paiens qe auoient nos barons asailıs, 
ch’estoient abatus enmi ces pres floris, 
quand celle part soruint le fort roi Maozeris. 
